CELEX: 62014TN0449
Language: mt
Date: 2014-06-17 00:00:00
Title: Kawża T-449/14: Rikors ippreżentat fis- 17 ta’ Ġunju 2014 – Nexans France u Nexans vs Il-Kummissjoni

25.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/49
            
         Rikors ippreżentat fis-17 ta’ Ġunju 2014 – Nexans France u Nexans vs Il-Kummissjoni
   (Kawża T-449/14)
   2014/C 282/63
   Lingwa tal-kawża: l-Ingliż
   
      Partijiet
   
   
      Rikorrenti: Nexans France (Clichy, Franza); u Nexans SA (Pariġi, Franza) (rappreżentanti: M. Powell, Solicitor, G. Forwood, Barrister, u A. Rogers, Solicitor)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni C(2014) 2139, tat-2 ta’ April 2014, dwar proċedura skont l-Artikolu 101 TFUE u l-Artikolu 53 tal-Ftehim ŻEE fil-Każ COMP/39.610 – Power Cables (iktar ’il quddiem id-“Deċiżjoni”);
            
         
               —
            
            
               tannulla parti mid-deċiżjoni kkontestata sa fejn din sabet li Nexans France ipparteċipat fi ksur qabel it-22 ta’ Frar 2001;
            
         
               —
            
            
               tnaqqas il-multi imposti fuq ir-rikorrenti b’ammont li jikkorrispondi għal terminu iqsar u fattur ta’ gravità ridott; u
            
         
               —
            
            
               tordna lill-Kummissjoni tbati l-ispejjeż tar-rikorrenti f’din il-kawża.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw tliet motivi.
   
               1.
            
            
               L-ewwel motiv, li jallega li meta qabdet ċerta informazzjoni matul ispezzjoni mhux imħabbra fl-uffiċċji ta’ Nexans France, il-Kummissjoni aġixxiet lil hinn mis-setgħat mogħtija lilha mir-Regolament Nru 1/2003 u kisret id-dritt għall-privatezza tar-rikorrenti.
            
         
               2.
            
            
               It-tieni motiv, li jallega li l-Kummissjoni żbaljat meta ddeterminat it-tul tal-ksur.
            
         
               3.
            
            
               It-tielet motiv, li jallega li l-Kummissjoni wettqet żball manifest ta’ evalwazzjoni peress li naqset milli tieħu inkunsiderazzjoni n-nuqqas ta’ implementazzjoni u n-nuqqas ta’ effett fuq il-klijenti tal-ksur allegat, naqset milli tagħti motivazzjoni adegwata u kisret il-prinċipju ta’ ugwaljanza fit-trattament.